Aarhuus Stifts-Tidende, 1845-04-15
Da Hs. Majestæt Kongen, paa derom skeet Forespørgsel, ikke ønskede at modtage Kjøbenhavns Borgerrepræsentanter, og sammes i Byens Privilegier anordnede Deputation, bestaaende af 2 af Repræsentanterne og 2 Magistratsmedlemmer, ikke kunde bringes istand, da Magistraten vægrede sig ved at tiltræde Adressen, blev denne, som den var besluttet og udfærdiget, idag Middag Kl. 12 af Repræsentationens Formand, Etatsraad Hvidt, afleveret i Hs. Majestæts Forgemak, hvor den modtoges af Cabinetssecretairen. Da det var rygtedes imorges, at Borgere og Studenter havde i Sinde at bringe Etatsraad Hvidt en Hylding, naar han havde udrettet dette Ærinde, var Amalienborg bleven rigeligt forsynet med Vagt og Politibetjente, som afspærrede Pladsen. En stor Deel velklædte Folk forsamlede sig da deels i Bredgade, deels i Amaliegade, og da Etatsraad Hvidt passerede førstnævnte Gade, hilsedes han med blottede Hoveder og et nidobbelt Hurra, hvorpaa Mængden efter Politiets Anmodning langsomt trak sig bort. En Deel af de Forsamlede begav sig, da de erfarede, at Etatsraad Hvidt var gaaet fra Amalienborg til Banken, ned paa Børsen, sendte derfra en Deputation ind til ham, hvorpaa han strax begav sig til Børssalen og modtog der atter samme Hyldest, for hvilken han takkede, idet han yttrede, at han vel erkjendte, den ikke gjaldt ham som Person, men den Corporation, han havde den Ære at re(Fædrel. for igaar.) præsentere. - Da Rygtet om at Adressens Aflevering vilde finde Sted havde udbredt sig igaar, vare i Middagstimmen vel omtrent et Par tusinde Mennesker af de mere dannede eller velklædte Classer forsamlede paa Amalienborg Plads og i de tilstødende Gader, hvor det heller ikke manglede paa talrige Afdelinger af Politi betiente, hvis Adfærd ved denne Leilighed dog indskrænkede sig til at anmode Folk om at vedblive at bevæge sig og ikke standse. Ligeledes skulle fordoblede Vagtposter have været udstillede paa Amalienborg Plads. Paa Henveien blev Etatsr. Hvidt i Bredgaden hilset, med et flere Gange gjentaget Hurra, ligesom han ogsaa senere, efter at være vendt tilbage, blev modtagen med Begeistring paa Børsen. Udenfor Hvidts Bolig havde imidlertid en udsøgt Skare af Politibetjente været posteret. - Medens denne Demonstration for en stor Deel vel maa tilskrives den særegne Jndleveringsmaade og den Mand, som saaledes var Overbringeren, eftersom Adressens Jndhold endnu var ubekjendt, er dette (der skal blive meddeelt i næste Avis) hverken nyt eller radicalt, og ikke anderledes, end at Magistratens Medlemmer vist gjerne kunde have med underskrevet det og dog vedblevet at gaae og gjælde for meget loyale allerunderdanigste Undersaatter. Af Borgerrepræsentanterne mangle blandt Underskrifterne Gross. Borgen og Etatsr. Haagen. (Khvnsp.)- Der havde i Universitetets Forsal været opslaaet en Bekjendtgjørelse fra Universitetets Rector, hvori han bragte til Vedkommendes Kundskab, at han af Politidirecteuren var anmodet om at underrette de Studerende om, at det ikke vilde blive taalt, at man enten paa Amalienborg eller nogetsomhelst andet Sted paa Gaden udbragte noget Hurra i den bevidste Anledning, og at den offentlige Magt vilde blive bragt i Anvendelse, hvis man tillod sig noget Skridt imod den givne Advarsel. Under Rectors Bekjendtgjørelse havde imidlertid Nogen skrevet: Har Jntet at betyde; Borgerne møde i Mængde." Som tænkt, saa gik det; man mødte virkelig i Mængde – om ikke i Masse - og udbragte det paatænkte Hurra mange Gange gjentaget, uden at den offentlige Magt blev bragt i Anvendelse, hvortil der heller ikke var nogen fornuftig Anledning. I Husarkasernen holdt endeel Husarer parate, for i fornødent Tilfælde at assistere Politiet. Da Etatsraad Hvidt var kommen hjem, blev der bragt ham et rungende Hurra, som godt kunde høres ud paa Amalienborg. Alt gik iøvrigt af med Orden og Sømmelighed. (Morgenp.)- Endnu i Aftes og langt ud paa Natten var det kjøbenhavnske Politi i Bevægelse, af Frygt for Uroligheder. Ligeledes var igaar indtil ud paa Eftermiddagen en Afdeling af Slagfærdige Husarer posteret inde i en af Gaardene paa Amalienborg. (Khvnsp. for i Fredags.)